Lav et referat af nedenstående tekst:

Tekst:
Inden AaB søndag aften mødte Kazzinc Torpedo fra Kasakhstan, havde nordjyderne to solide nederlag med i bagagen efter holdets to første kampe ved Continental Cuppens finalestævne. Men det blev der lavet om på, da AaB overraskende besejrede det kasakhiske mandskab med 5-3. Nordjyderne styrede ellers mod endnu et nederlag, da holdet godt halvvejs inde i anden periode var bagud med 1-3. Men på bare 43 sekunder i slutningen af perioden reducerede først Burke Henry, mens Dejan Matejic kort efter udlignede. Tredje periode blev en stor triumf for AaB-spillerne, der knap fem minutter før tid lukkede kampen, da Aleksandrs Semjonovs scorede til slutresultatet 5-3. AaB tabte tidligere i turneringen med 2-7 til HK Riga 2000, mens det lørdag blev til et hæderligt nederlag på 1-4 til AK Bars Kazan fra Rusland. /ritzau/

Referat:
AaB Ishockey fik en flot skalp med hjem fra Continental Cuppens finalestævne i Riga, da nordjyderne besejrede Kazzinc Torpedo fra Kasakhstan i sin sidste kamp.